CELEX: 32006D0002
Language: lv
Date: 2005-12-21 00:00:00
Title: 2006/2/EK: Padomes Lēmums ( 2005. gada 21. decembris ), ar ko groza Lēmumu 2004/465/EK par Kopienas finansiālo ieguldījumu dalībvalstu zivsaimniecības kontroles programmās

5.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 2/4
            
         
      PADOMES LĒMUMS
   
   (2005. gada 21. decembris),
   ar ko groza Lēmumu 2004/465/EK par Kopienas finansiālo ieguldījumu dalībvalstu zivsaimniecības kontroles programmās
   (2006/2/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Kopējā zivsaimniecības politika (KZP) paredz vispārējus noteikumus par ūdeņu dzīvo resursu saglabāšanu, pārvaldību un atbildīgu izmantošanu, kā arī pārstrādi un tirdzniecību.
            
         
               (2)
            
            
               Padomes Regulā (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (2) ir uzsvērta vajadzība uzlabot sadarbību un koordināciju starp dalībvalstīm un ar Komisiju, lai stiprinātu kontroli un atturētu no rīcības, kas ir pretrunā KZP noteikumiem.
            
         
               (3)
            
            
               Laikposms, uz ko attiecas Lēmums 2004/465/EK (3), beigsies 2005. gada 31. decembrī.
            
         
               (4)
            
            
               Ar iekšzemes budžetu saistītu un administratīvo grūtību dēļ dalībvalstis, kuras Kopienai pievienojās 2004. gada 1. maijā, ir saņēmušas ļoti ierobežotu Kopienas finansiālo palīdzību saskaņā ar pašreizējo finanšu shēmu, kas paredzēta Lēmumā 2004/465/EK.
            
         
               (5)
            
            
               Jaunais finanšu plāns attieksies uz laikposmu no 2007. gada līdz 2013. gadam. Tāpēc, lai izvairītos no Kopienas finansiālā atbalsta pārtraukšanas, finansiālā palīdzība, kas dalībvalstīm pieejama saskaņā ar Lēmumu 2004/465/EK, ir jāturpina 2006. gadā.
            
         
               (6)
            
            
               Lēmumā 2004/465/EK ir lietderīgi iekļaut pētījumus par zivsaimniecības kontroli, kā arī pasākumus, kas paredzēti tam, lai sekmētu jauno kontroles tehnoloģiju izmantošanu.
            
         
               (7)
            
            
               Tāpēc Lēmums 2004/465/EK būtu atbilstīgi jāgroza,
            
         IR PIEŅĒMUSI ŠO LĒMUMU.
   1. pants
   Ar šo Lēmumu 2004/465/EK groza šādi.
   
               1)
            
            
               Lēmuma 3. panta 2. punktu aizstāj ar šādu punktu:
               “2.   Visas dalībvalstis iesniedz savas ikgadējās zivsaimniecības kontroles programmas līdz 2004. gada 1. jūnijam par 2004. gadu un līdz 2005. gada 31. janvārim par 2005. gadu, un līdz 2006. gada 31. janvārim par 2006. gadu.”
            
         
               2)
            
            
               Lēmuma 4. panta 1. punktam pievieno šādus apakšpunktus:
               
                           “i)
                        
                        
                           administratīvas vienošanās ar Kopīgo pētniecības centru, kuru mērķis ir īstenot jaunas kontroles tehnoloģijas;
                        
                     
                           j)
                        
                        
                           pēc Komisijas iniciatīvas veikti pētījumi jomās, kas saistītas ar kontroli.”
                        
                     
         
               3)
            
            
               Lēmums 5. panta 1. punkta pirmo teikumu aizstāj ar šādu teikumu:
               “Laikposmā no 2004. gada līdz 2006. gadam bāzes finansējums to darbību īstenošanai, par kurām tiek sniegta finansiāla palīdzība, ir EUR 105 miljoni.”
            
         
               4)
            
            
               Lēmuma 6. panta 2. punktam pievieno šādu apakšpunktu:
               
                           “d)
                        
                        
                           attiecībā uz 4. panta 1. punkta i) un j) apakšpunktā minētajām darbībām apjoms var būt 100 % no attaisnotajiem izdevumiem.”
                        
                     
         
               5)
            
            
               Lēmuma 12. panta 2. punktā datumu “2008. gada 31. decembris” aizstāj ar datumu “2010. gada 31. decembris”.
            
         
               6)
            
            
               Lēmuma 16. panta b) punktā:
               
                           —
                        
                        
                           datumu “2006. gada 31. decembris” aizstāj ar datumu “2007. gada 31. decembris”,
                        
                     
                           —
                        
                        
                           v) apakšpunktu aizstāj ar šādu apakšpunktu:
                           
                                       “v)
                                    
                                    
                                       finansiālā ieguldījuma ietekme uz zivsaimniecības kontroles programmām visā laikposmā no 2001. gada līdz 2006. gadam.”
                                    
                                 
                     
         
               7)
            
            
               Lēmuma 17. pantā datumu “2007. gada 30. jūnijs” aizstāj ar datumu “2008. gada 30. jūnijs”.
            
         2. pants
   Šo lēmumu piemēro no 2006. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2005. gada 21. decembrī
      
         
            Padomes vārdā —
         
         
            priekšsēdētājs
         
         B. BRADSHAW
         
      
   
   
      (1)  Oficiālajā Vēstnesī vēl nav publicēts.
   
      (2)  OV L 358, 31.12.2002., 59. lpp.
   
      (3)  OV L 157, 30.4.2004., 114. lpp.